ΚΑΝΟΝΙΣΜΟΣ (ΕΚ) αριθ. 2023/95 ΤΗΣ ΕΠΙΤΡΟΠΗΣ της 21ης Αυγούστου 1995 για τη μεταβατική προσαρμογή των ειδικών καθεστώτων κατά την εισαγωγή προϊόντων υποκατάστασης σιτηρών και μεταποιημένων προϊόντων με βάση σιτηρά και ρύζι όπως προβλέπεται στον κανονισμό (ΕΟΚ) αριθ. 2245/90 με την προοπτική της εφαρμογής της συμφωνίας για τη γεωργία η οποία συνάφθηκε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3290/94 του Συμβουλίου της 22ας Δεκεμβρίου 1994 περί των αναγκαίων μεταβατικών μέτρων και προσαρμογών στο γεωργικό τομέα για την εφαρμογή των συμφωνιών που συνάφθηκαν στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (1), και ιδίως το άρθρο 3 παράγραφος 1,

Εκτιμώντας:

ότι ο κανονισμός (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται στα γεωργικά προϊόντα και σε ορισμένα εμπορεύματα τα οποία προκύπτουν από τη μεταποίηση γεωργικών προϊόντων προερχομένων από τις χώρες της Αφρικής, της Καραϊβικής και του Ειρηνικού (ΑΚΕ) ή από υπερπόντιες χώρες και εδάφη (ΥΧΕ) (2), όπως τροποποιήθηκε τελευταία από τον κανονισμό (ΕΟΚ) αριθ. 2484/94 (3), προβλέπει απαλλαγή των τελωνειακών δασμών και του σταθερού στοιχείου της εισφοράς καθώς και μείωση ή απαλλαγή του κινητού στοιχείου της εισφοράς που εφαρμόζονται κατά τις εισαγωγές στην Κοινότητα προϊόντων υποκατάστασης σιτηρών και ορισμένων μεταποιημένων προϊόντων με βάση σιτηρά και ρύζι με προέλευση τις χώρες ΑΚΕ ή ΥΧΕ 7 ότι ο κανονισμός (ΕΟΚ) αριθ. 2245/90 της Επιτροπής της 31ης Ιουλίου 1990 περί των λεπτομερειών εφαρμογής του καθεστώτος εισαγωγής των προϊόντων που υπάγονται στους κωδικούς ΣΟ 0714 10 91 και 0714 90 11 με προέλευση τις χώρες της Αφρικής, της Καραϊβικής και του Ειρηνικού (ΑΚΕ) ή τις υπερπόντιες χώρες και εδάφη (ΥΧΕ) (4), όπως τροποποιήθηκε από τον κανονισμό (ΕΚ) αριθ. 1515/95 (5), θέσπισε τους κανόνες εφαρμογής του καθεστώτος αυτού 7 ότι το άρθρο 101 παράγραφος 1 της απόφασης 91/482/ΕΟΚ του Συμβουλίου της 25ης Ιουλίου 1991 όσον αφορά τη σύνδεση των υπερπόντιων χωρών και εδαφών στην Ευρωπαϊκή και Οικονομική Κοινότητα (6) προβλέπει ότι τα προερχόμενα από τις ΥΧΕ προϊόντα εισάγονται στην Κοινότητα απαλλαγμένα τελωνειακών δασμών και φόρων ισοδύναμου αποτελέσματος 7 ότι η Κοινότητα έχει αναλάβει, δυνάμει της συμφωνίας για τη γεωργία η οποία συνάφθηκε στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (7), να δασμολογήσει τις μεταβλητές εισφορές και να τις αντικαταστήσει με τελωνειακούς δασμούς, αρχής γενομένης από την 1η Ιουλίου 1995 7 ότι η υποκατάσταση αυτή ενδέχεται να καταστήσει μη λειτουργικά τα ειδικά καθεστώτα και ότι είναι, επομένως, αναγκαίο, έως ότου συναφθούν νέοι διακανονισμοί με τις ενδιαφερόμενες χώρες, να προσαρμοστεί για μια μεταβατική περίοδο, ο κανονισμός (ΕΟΚ) αριθ. 2245/90 της Επιτροπής, όπως τροποποιήθηκε από τον κανονισμό (ΕΚ) αριθ. 1515/95 της Επιτροπής, διατηρώντας ωστόσο το ουσιαστικό μέρος των καθεστώτων αυτών 7 ότι είναι αναγκαίο, για το σκοπό αυτό, να εφαρμοσθεί η απαλλαγή του σταθερού στοιχείου της εισφοράς που παρέχεται στις τρίτες χώρες για τους τελωνειακούς δασμούς που εφαρμόζονται από την 1η Ιουλίου 1995 7 ότι είναι επιπλέον απαραίτητο, προκειμένου να μη θιγούν τα συμφέροντα των χωρών εξαγωγής, να αντικατασταθεί η παραχώρηση που αφορά το κινητό στοιχείο της εισφοράς με μια κατ' αποκοπή μείωση του δασμού κατά την ολική ή μερική εισαγωγή 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2245/90 τροποποιείται ως εξής:

1. Το άρθρο 1 αντικαθίσταται από τα ακόλουθα άρθρα:

«Άρθρο 1 1. Για την εφαρμογή του άρθρου 14 παράγραφος 1 του κανονισμού (ΕΟΚ) αριθ. 715/90, οι τελωνειακοί δασμοί που εφαρμόζονται κατά την εισαγωγή των προϊόντων που αναφέρονται στο παράρτημα Α του κανονισμού (ΕΟΚ) αριθ. 1766/92 του Συμβουλίου (*) και των προϊόντων που αναφέρονται στο άρθρο 1 παράγραφος 1 στοιχείο γ) του κανονισμού (ΕΟΚ) αριθ. 1418/76 του Συμβουλίου (**), με προέλευση τις χώρες ΑΚΕ, είναι εκείνοι που αναφέρονται στο παράρτημα του παρόντος κανονισμού.

2. Με την επιφύλαξη της παραγράφου 1, οι μειωμένοι τελωνειακοί δασμοί που εφαρμόζονται κατά την εισαγωγή των προϊόντων τα οποία περιγράφονται κατωτέρω, με προέλευση τις χώρες ΑΚΕ, μειώνονται ως εξής:

- κατά 2,19 Ecu ανά 1 000 χιλιόγραμμα για τα προϊόντα που υπάγονται στους κωδικούς ΣΟ 0714 10 99 και 0714 90 19, με εξαίρεση τις ρίζες αραρούτης 7 - κατά 4,38 Ecu ανά 1 000 χιλιόγραμμα για τα προϊόντα τα οποία υπάγονται στους κωδικούς ΣΟ 0714 10 10 και ex 1106 20, με εξαίρεση τα άμυλα και τα σιμιγδάλια ριζών αραρούσης 7 - κατά 50 % για τα προϊόντα τα οποία υπάγονται στους κωδικούς ΣΟ 1108 14 00 και 1108 19 90, με εξαίρεση τα άμυλα αραρούτης.

3. Κατά παρέκκλιση από την παράγραφο 1, οι τελωνειακοί δασμοί οι οποίοι εφαρμόζονται κατά την εισαγωγή των προϊόντων που ακολουθούν, με προέλευση τις χώρες ΑΚΕ, δεν εισπράττονται για κανένα από τα προϊόντα αυτά:

- προϊόντα τα οποία υπάγονται στον κωδικό ΣΟ 0714 10 91 7 - προϊόντα τα οποία υπάγονται στον κωδικό ΣΟ ex 0714 90 11 και ρίζες αραρούτης οι οποίες υπάγονται στον κωδικό ΣΟ ex 0714 90 19 7 - άμυλα και σιμιγδάλια αραρούτης τα οποία υπάγονται στον κωδικό ΣΟ ex 1106 20 7 - άμυλα αραρούτης υπαγόμενα στον κωδικό ΣΟ ex 1108 19 90.

Άρθρο 1α Τα άρθρα 2 έως και 8 προσδιορίζουν τους κανόνες του καθεστώτος εισαγωγής:

- των προϊόντων τα οποία υπάγονται στους κωδικούς ΣΟ 0714 10 91 και 0714 90 11 και προέρχονται από τις χώρες ΑΚΕ, στην Κοινότητα (τίτλος Ι) 7 - των προϊόντων τα οποία υπάγονται στον κωδικό ΣΟ 0714 90 11 και προέρχονται από τις χώρες ΑΚΕ και ΥΧΕ, στα υπερπόντια γαλλικά διαμερίσματα (τίτλος ΙΙ).

»

2. Στο άρθρο 2 παράγραφος 2 και στο άρθρο 4 παράγραφος 3, οι λέξεις «δασμοί κατά την εισαγωγή» αντικαθίστανται, κάθε φορά που εμφανίζονται, από τις λέξεις «τελωνειακοί δασμοί οριζόμενοι στο κοινό δασμολόγιο».

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1995 και έως τις 30 Ιουνίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 21 Αυγούστου 1995.

Για την Επιτροπή Karel VAN MIERT Μέλος της Επιτροπής

(*) ΕΕ αριθ. L 181 της 1. 7. 1992, σ. 21.

(**) ΕΕ αριθ. L 166 της 25. 6. 1976, σ. 1.

ΠΑΡΑΡΤΗΜΑ

>ΘΕΣΗ ΠΗΝΑΚΑ>